Асен Босев
Не познават

chitanka.info

В блокчето рисува Мира.

Смее се на татко: — Ой,

татко нищо не разбира,

нищо не познава той.

Аз му нарисувах заек,

той твърди: — Това е слон!

Лъв не може да познае,

казва, че е камион!

Нарисувах самолети —

бръмбари ги назова.

И за влак не се досети —

гущер, казва, е това.

Аз от гъбка се вълнувах,

мама рече: — Планина!

Сто рисунки нарисувах,

никой нищо не позна!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.